[pic] | EVROPSKA KOMISIJA |

Bruselj, 18.5.2010

COM(2010)251 konč.

2008/0263 (COD)

SPOROČILO KOMISIJEEVROPSKEMU PARLAMENTUv skladu s členom 294(6) Pogodbe o delovanju Evropske unijev zvezi s

stališčem Sveta v prvi obravnavi glede sprejetja spremenjenega predloga Direktive Evropskega parlamenta in Sveta o določitvi okvira za uvajanje inteligentnih prometnih sistemov v cestnem prometu in vmesnike do drugih vrst prevoza (Besedilo velja za EGP)

2008/0263 (COD)

SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s

stališčem Sveta v prvi obravnavi glede sprejetja spremenjenega predloga Direktive Evropskega parlamenta in Sveta o določitvi okvira za uvajanje inteligentnih prometnih sistemov v cestnem prometu in vmesnike do drugih vrst prevoza

1. OZADJE

Datum predložitve predloga Evropskemu parlamentu in Svetu COM(2008)0887 – 2008/0263(COD) | 16. december 2008 |

Datum mnenja Evropskega ekonomsko-socialnega odbora | 13. maj 2009 |

Datum mnenja Evropskega parlamenta, prva obravnava | 23. april 2009 |

Datum sprejetja stališča Sveta | 10. maj 2010 |

2. CILJ PREDLOGA KOMISIJE

Uvajanje inteligentnih prometnih sistemov (v nadaljnjem besedilu: ITS) je bilo v cestnem prometu veliko počasnejše kot v drugih vrstah prevoza, uvajanje storitev ITS pa je bilo pogosto razdrobljeno. Prostovoljni sporazumi in standardizacija niso zagotovili bistvenega napredka v smislu uvajanja in uporabe takih sistemov. Zato je Komisija predložila akcijski načrt in predlog okvirne direktive o uvajanju inteligentnih prometnih sistemov v cestnem prometu in vmesnikih do drugih vrst prevoza.

Medtem ko akcijski načrt okvirno opredeljuje šest prednostni področij ter ukrepe za pospešitev uvajanja in interoperabilnosti ITS v cestnem prometu po vsej Evropski uniji, direktiva določa pravni okvir za izvedbo ukrepov, ki so potrebni za učinkovito in usklajeno uvajanje ter uporabo ITS. V zvezi s tem je v predlogu predvideno, da se na Komisijo prenesejo pooblastila, da z delegiranimi akti sprejme podrobne specifikacije, potrebne za zagotovitev združljivosti, interoperabilnosti in kontinuitete pri uvajanju in operativni uporabi ITS.

3. OPOMBE K STALIŠČU SVETA

S stališčem Sveta je bil začetni predlog Komisije nekoliko spremenjen. Ob upoštevanju sprememb, ki jih je predlagal Evropski parlament, je bilo pojasnjeno področje uporabe direktive z določitvijo prednostnih področij in usmeritvijo predvsem na šest prednostnih ukrepov za razvoj in uporabo specifikacij, ki jih sprejme Komisija. S stališčem Sveta se je v okviru uvajanja ITS okrepil tudi pomen varstva osebnih podatkov in vprašanj glede odgovornosti, ki sta jih poudarila Evropski parlament in evropski varuh osebnih podatkov v svojem mnenju.

Z majhnimi spremembami glede na začetni predlog Komisije se v stališču Sveta v prvi obravnavi odraža sporazum, ki sta ga dosegli instituciji in je bil potrjen z izmenjavo pisem med predsednikom Coreperja I ter predsedujočim odbora Evropskega parlamenta za promet in turizem marca 2010.

Po mnenju Komisije je ta sporazum v celoti skladen s ciljem predloga in ga zato lahko podpre.

V sporazumu so predvidene tri izjave Komisije in ena izjava treh institucij, ki so navedene v prilogah k sporočilu ter se objavijo v Uradnem listu skupaj z zakonodajnim aktom.

PRILOGA IIzjave Komisije Izjava Komisije o uvedbi njenih prednostnih ukrepov v zvezi z ITS

1. Člen 6(2) besedila stališča Sveta v prvi obravnavi se glasi:

„1a. Komisija si prizadeva za sprejetje specifikacij za enega ali več prednostnih ukrepov do …[1].

Najpozneje 12 mesecev po sprejetju potrebnih specifikacij za prednostne ukrepe Komisija, potem ko po potrebi opravi oceno učinka, vključno z analizo stroškov in koristi, Evropskemu parlamentu in Svetu skladno s členom 294 PDEU predstavi predlog za uvedbo tega prednostnega ukrepa.“

2. Komisija na podlagi trenutno razpoložljivih informacij meni, da bi se lahko potrebne specifikacije za prednostne ukrepe iz člena 3 sprejele po naslednjem okvirnem časovnem razporedu:

Specifikacije za: | Najpozneje do konca leta: |

opravljanje storitev zagotavljanja večmodalnih potovalnih informacij po vsej EU, kot je določeno v členu 3(a) | 2014 |

opravljanje storitev zagotavljanja prometnih informacij v realnem času po vsej EU, kot je določeno v členu 3(b) | 2013 |

podatke in postopke za po možnosti brezplačno zagotavljanje osnovnih splošnih prometnih informacij v zvezi z varnostjo v cestnem prometu, kot je določeno v členu 3(c) | 2012 |

usklajeno uvedbo interoperabilnega vseevropskega e-klica, kot je določeno v členu 3(d) | 2012 |

zagotavljanje storitev obveščanja glede varnih in varovanih parkirišč za tovornjake in komercialna vozila, kot je določeno v členu 3(e) | 2012 |

zagotavljanje storitev rezervacije glede varnih in varovanih parkirišč za tovornjake in komercialna vozila, kot je določeno v členu 3(f) | 2013 |

Preglednica 1: Okvirni časovni razpored za sprejetje specifikacij za prednostne ukrepe

Ta okvirni časovni razpored temelji na predpostavki, da bosta EP in Svet dosegla čimprejšnji dogovor o direktivi o ITS v drugi obravnavi v začetku leta 2010.“

Izjava Komisije glede odgovornosti

„Pri uvajanju in uporabi aplikacij in storitev ITS se lahko pojavijo številna vprašanja glede odgovornosti, ki lahko zelo ovirajo prodor nekaterih storitev ITS na širši trg. Reševanje teh vprašanj je eden od prednostnih ukrepov, ki jih je Komisija predvidela v svojem akcijskem načrtu za ITS.

Komisija bo ob upoštevanju obstoječe nacionalne zakonodaje in zakonodaje Skupnosti o odgovornosti ter zlasti Direktive 1999/34/ES skrbno spremljala uvajanje in uporabo aplikacij in storitev ITS v državah članicah. Če bo potrebno in ustrezno, bo izdelala smernice o odgovornosti, v katerih bodo opisane zlasti obveznosti zainteresiranih strani v zvezi z uvajanjem in uporabo aplikacij in storitev ITS.“

Izjava Komisije glede uradnega obveščanja o delegiranih aktih

„Evropska komisija je seznanjena z mnenjem Evropskega parlamenta in Sveta, da je treba pri uradnih obvestilih o delegiranih aktih – razen v primerih, ko zakonodajni akt predpisuje nujni postopek – upoštevati obdobja, ko institucije ne delajo (zimske in poletne počitnice, evropske volitve), in tako zagotoviti Evropskemu parlamentu in Svetu možnost, da izvajata svoja pooblastila v rokih, določenih v ustreznih zakonodajnih aktih, ter je pripravljena ravnati v skladu s tem.“

PRILOGA II

Institucionalna izjava

Izjava Evropskega parlamenta, Sveta in Komisije

o členu 290 PDEU

„Evropski parlament, Svet in Komisija izjavljajo, da določbe te direktive ne vplivajo na nobeno prihodnje stališče institucij glede izvajanja člena 290 PDEU ali posameznih zakonodajnih aktov, ki vsebujejo takšne določbe.“

[1] Prosimo vstavite datum: 30 mesecev po dnevu začetka veljavnosti te direktive.